རྒྱ་ནག་གཞུང་གིས་ཨ་མི་རི་ཀའི་འཕྲུལ་རིག་གི་བཟོ་ཚོང་ལས་ཁང་ཁག་གིས་རྒྱ་ནག་གི་ཁྲོམ་རའི་ནང་དུ་ཚོང་ལས་གཉེར་དགོས་ན་རྒྱ་ནག་གི་བརྡ་འཕྲིན་འཕྲུལ་རིག་གི་བཟོ་ཚོང་ལས་ཁང་ཁག་དང་མཉམ་འབྲེལ་བྱེད་པའམ།ཡང་ན་ཨ་རིའི་བཟོ་ཚོང་ལས་ཁང་ཁག་གིས་རང་གི་བརྡ་འཕྲིན་འཕྲུལ་རིག་གི་གསང་བའི་ལག་རྩལ་རྣམས་རྒྱ་ནག་གི་བཟོ་ཚོང་ལས་ཁང་ཁག་ལ་བསླབ་དགོས།དེ་ལྟར་མ་བྱུང་ན་ཨ་མི་རི་ཀའི་བརྡ་འཕྲིན་འཕྲུལ་རིག་གི་བཟོ་ཚོང་ལས་ཁང་ཁག་ལ་རྒྱ་ནག་གི་ཁྲོམ་ར་སྒོ་འབྱེད་མི་བྱེད་ཅེས་གནོན་ཤུགས་སྤྲོད་ཀྱིན་ཡོད་ཅིང་།སྲིད་འཛིན་ཌོ་ནལ་ཊོམ་ཚུད་པའི་ཨ་རིའི་མཐོ་རིམ་གཞུང་འབྲེལ་མི་སྣ་ཚོས་རྒྱ་ནག་གི་འགོ་ཁྲིད་ཚོར་གནད་དེ་དག་གླེང་སློང་བྱས་ཀྱང་རྒྱ་ནག་གཞུང་གིས་ཨ་མི་རི་ཀའི་བརྡ་འཕྲིན་འཕྲུལ་རིག་གི་བཟོ་ཚོང་ལས་ཁང་ཁག་གི་ཤེས་བྱ་དང་གསང་བའི་ལག་རྩལ་རྣམས་བཙན་འཕྲོག་བྱས་མྱོང་མེད་ཅེས་བཤད་དེ་ངོས་ལེན་བྱས་མེད།འོན་ཀྱང་ཨ་རིའི་གྲོས་ཚོགས་ཀྱི་ཉན་ཞིབ་ཚོགས་འདུ་གཙོ་སྐྱོང་བ་ཨ་རིའི་ཊེཀ་སེ་སི་མངའ་སྡེའི་སྤྱི་མཐུན་ཚོགས་པའི་གྲོས་ཚོགས་གོང་མའི་འཐུས་མི་ཇཱོན་ཁོར་ཎི་རྒྱ་ནག་གཞུང་གི་འགྲེལ་བཤད་དེ་ཚོར་ཡིད་ཆེས་ཐུབ་ཀྱི་མེད་པ་རེད།།